Met 5 leerders wat 7 onderskeidings elk behaal het en 13 matrieks wat A-gemiddeldes verwerf het, het Hoërskool Brandwag se 2015-klas weereens bewys Brandwag is die top Afrikaanse hoërskool in sy omgewing.
Die klas van 2015 het gesamentlik 156 A-vaksimbole behaal.
Brandwag se slaagsyfer is 99,4% (162 uit 163) en dié skool spog ook met 74,7% van die 2015-matrieks wat toelating tot graadstudie verkry het terwyl 24,7% toelating tot diplomastudie behaal het.
Brandwag se toppresteerder is hoofmeisie Elrike Hugo met 7 A’s met ’n gemiddeld van 89,4%. Elrike is ook die 2015 Dux-leerder en het in elke jaar van haar hoërskoolloopbaan die nommer 1 posisie beklee. Sy gaan begin vanjaar (2016) met B.Sc. by die Universiteit van Stellenbosch. Hoofseun en rugbykaptein Stefan Janse van Vuuren het 4 A’s en ’n gemiddeld van 80,1%.
Twee van Brandwag se toppresteerders gaan vanjaar medies studeer. Hulle is Clifford Bartman (Universiteit van Pretoria) en onderhoofseun Kevin Higgs (Universiteit van Kaapstad).
Genius is initiative of fire.
Holbrook Jackson Volg Ons